  Анжелика Тихонова корреспондент Эгра ёрослэсь данзэ «Элькуновидение-2019» вожвылъяськонын Елизавета Лекомцева утёз. Нылаш ужрадэ кыкетӥ арзэ пыриське ини. Ивортодэтъя «Удмуртия» агентстволэн корреспондентэзлы со кыӵе муген отчы нош вамыштэ вераз. 22 аресъем Елизавета Лекомцева Эграысь 4 номеро школаын покчи классъёсты дышетӥсь луыса ужа. Удмурт кылъя кружок нуэ. Со вакытэ ик заочной амалэн Глазкарысь дышетӥсьёсты дасясь институтын тодон-валан люка. Вуоно арын тулыспалэ со вылӥ дышетскемез сярысь дипломзэ басьтоз ини. «Элькуновидение» вожвылъяськонэ нылаш кылем арын но пыриськиз вал ини. Мыным ваньмыз вал выль. Кӧня ке тулкымъяськи. Но таре мон кӧня ке уверенногес асме шӧдӥсько. Валай, кызьы асме возёно, кызьы кырӟано, дышетски быдэс ар, быдэс ар настраивалась, шуом, и туннэ мон нош ик со конкурсын Елизавета Лекомцева, «Элькуновидение-2019» вожвылъяськонэ пыриськись2018-тӥ арын кырӟась Алексей Даниловлэсь «Сяськаяське гербер» кырӟанзэ быдэстӥз вал ке, туэ со ас гожтэм «Улонмы – чылкыт куар» кырӟанэныз сцена вылэ потоз. Потэ, мед монэ не только кырӟась кадь тодозы шуыса, но кылбур но кырӟан гожъясь шуыса мед тодозы, малы ке шуоно мынам основной уже - со дышетон уже, школаын уже, но улонэ мынам тӥни озьы пӧрме, что кырӟан монэн улонэ ӵоже ини ӵош Елизавета Лекомцева,«Элькуновидение-2019» вожвылъяськонэ пыриськисьЕлизавета Лекомцева кылем арын «Элькуновидение» пыриськемез бере улонэз воштӥськиз шуыса пусъе. Кырӟанъёсы радиоын чузъясько, сольный концерт сётӥмы Артемий Гавриловен Дэбесын но Играын Елизавета Лекомцева, «Элькуновидение-2019» вожвылъяськонэ пыриськисьСо сяна, егит дышетӥсь валтӥсь ужаз но вормонъёс басьтыны вуэ. Кылсярысь, 2017-тӥ арын егит ӧнерчиослэн «WorkdSkills» улосвылкуспо конкурсазы пыриськиз но 2-тӥ инты басьтӥз. Нош 2018-тӥ арын «Учитель года» улосвыл конкурсын «Педагогический дебют» номинациын вормиз. Со понна туэ сое Москваысь Кремльын дышетӥсьёслэсь нуналзэс пусйыны ӧтчазы. Кремле ветлэме мыным сётӥз мотивация, что ужано дышетӥсь удысын, яратоно аслэсьтыд профессидэ. Дышетӥсьлэн ӧнерез котькыӵе вакытэ престижной луэ Елизавета Лекомцева, «Элькуновидение-2019» вожвылъяськонэ пыриськисьЕгит дышетӥсь верамъя, «Учитель года» выллем конкурсъёсы одно ик пыриськоно, но со понна дышетонын, дышетон ужын выль технологиосты кутоно шуыса пусъе. Вуж методикаос соос умоесь, но соосты выль сямен кызьы ке сётоно, малы ке шуоно пиналъёс визьмогес, туалагес лыкто, соосъя ужано Елизавета Лекомцева, «Элькуновидение-2019» вожвылъяськонэ пыриськисьШутэтскон сярысь но быгатонлыко нылаш уг вунэты, со дуннеез котыръяны яратэмзэ вераз. Туж потэ трос кунъёсты адӟеме, чебер интыосты, мукет континетъёсты, мукет материкъёс вылэ вуылэме Елизавета Лекомцева, «Элькуновидение-2019» вожвылъяськонэ пыриськисьТодэ вайытом, Кияса, Пичи Пурга, Кез, Можга, Шаркан, Балезино, Кизнер, Алнаш, Сьӧлта, Глаз, Ижкарысь Индустри, Первомай, Ленин но Октябрь ёросъёсысь кырӟасьёс но «Элькуновидение» вожвылъяськонэ пыриськыны дасясько. Конкурслэн тужгес яркыт люкетэз, концерт, Ижкарын 19-тӥ коньывуонэ ортчоз ни.  Тегъёс: Лулчеберет Эгра Удмуртия удмуртъёс кырӟан Элькуновидение  